**Osnovna škola Viktora Kovačića Hum na Sutli**

Hum na Sutli 152/1;49231 Hum na Sutli

Tel. 049/341162; 099/3510 650; e-mail: [ured@os-vkovacica-humnasutli.skole.hr](mailto:ured@os-vkovacica-humnasutli.skole.hr)

**UPUTE I INFORMACIJE ZA RODITELJE**

**ORGANIZACIJA NASTAVE UČENIKA 1. – 4. RAZREDA** **OD 11. SVIBNJA 2020.**

***Poštovani roditelji,***

temeljem Uputa Hrvatskog zavoda za javno zdravstvo i Preporuka Ministarstva znanosti i obrazovanja (objavljenih u četvrtak 30. travnja 2020. godine) najranije 11. svibnja 2020. godine **moguć je povratak učenika razredne nastave u škole**, no pod posebnim uvjetima i samo ukoliko je to jedina opcija

U nastavku je skraćeni izvadak najvažnijih odrednica iz Uputa HZJZ i MZO koje se tiču vas kao roditelja i vaše djece **kako biste mogli lakše donijeti odluku za svoje dijete hoće li od 11. svibnja početi pratiti nastavu u školi** (ukoliko su zadovoljeni svi zdravstveni preduvjeti da dijete može pohađati nastavu u školi) **ili nastaviti pratiti nastavu od kuće.**

Sve upute se odnose na razdoblje 11. do 25. svibnja, tj. prva dva tjedna kada će se pratiti proces, a zatim sukladno epidemiološkoj situaciji izraditi promjena uvjeta ako bude potrebno.

**VAŽNO JE NAGLASITI:**

* **Nastava na daljinu se i dalje nastavlja** te se **preporuča nastavak obrazovanja učenika razredne nastave od kuće, u svim situacijama kada je to moguće**
* Preporuča se ***ostanak kod kuće djece s kroničnim bolestima*** kao i djece čiji ***roditelji ili drugi članovi obitelji su kronični bolesnici***
* Potiče se ***ostanak kod kuće sve djece za koju se može osigurati skrb kod kuće***
* ***Preporuku i prednost*** za uključivanje djece u nastavu u školi ***imaju djeca čija oba roditelja ili samohrani roditelji rade izvan kuće i nemaju druge mogućnosti zbrinjavanja djece***
* Prije donošenja odluke o načinu polaženja nastave (nastava u živo u učionici ili posredstvom informacijsko-komunikacijskih tehnologija), ***roditelji se trebaju upoznati sa Uputama HZJZ-a te Preporukama MZO***, koje mogu naći na stranicama MZO, ZZJZ ili na web stranici škole.
* Tijekom **prva dva tjedna nastave u školi**, pratit će se proces i napraviti njegova evaluacija s pedagoškog i epidemiološkog stajališta te će se nakon tog perioda izraditi promjena uvjeta, dati nove upute ili će se produžiti trajanje postojećih.

**RODITELJI UČENIKA *izabiru sukladno Uputi HZJZ* hoće li njihova djeca od 11. svibnja:**

**a) krenuti na nastavu u školu** (učenici su djelomično na nastavi u školi, a dodatne upute dobivaju za rad kod kuće za predmete strani jezik, vjeronauk i glazbena kultura) ili

**b) nastaviti pratiti nastavu od kuće** (prate televizijski program Škola na Trećem i rade prema materijalima koje im dostavljaju razredne učiteljice).

**VAŽNO!**

Roditelj/skrbnik **potvrđuje pisanom izjavom** ravnatelju prije uključivanja djeteta u ustanovu ***da dijete nema simptome i bolesti, odnosno da nije u riziku, te da se radi o djetetu s oba zaposlena roditelja i to da je roditelj upoznat s Uputama HZJZ-a u cjelini.***

**ORGANIZACIJA NASTAVE U ŠKOLI:**

• Djeca koja dolaze u školu moraju biti u potpunosti zdrava i dolaziti u pratnji zdravih osoba – roditelj ima obvezu **izmjeriti djetetu temperaturu svaki dan prije dolaska u školu.**

• Samo učenici koji krenu 11.5. u školu dio su grupe (razreda) do 25. svibnja, tj. **nema naknadnog uključivanja učenika.**

• U razredu može biti **do 9 učenika**

* Učenici ***u školi u prosjeku provode 3 – 4 školska sata***

• Kako bi se osigurao što manji protok i doticaj učenika, **razredi će s nastavom započinjati u različito vrijeme.** Za sve razrede nastava će se organizirati u jutarnjem turnusu.

• **Za nastavu iz vjeronauka, stranog jezika** i u četvrtom razredu **glazbene kulture**, ako učenik ide u školu, za te predmete ***i dalje dobiva dodatne upute i radi od kuće***

• ***Poticanje djece na održavanje razmaka od 2 m*** i takav razmještaj u učionici – svako dijete u svojoj klupi na potrebnoj udaljenosti (zbog dječjeg nerazumijevanja uputa i prirodne potrebe za kretanjem, istraživanjem i kontaktom ***ovu mjeru zaštite neće biti moguće provoditi u potpunosti!***

• Potrebna organizacija prostora podrazumijeva **poseban toalet** za svaki razred.

• **Hrana** se pod velikim odmorom donosi u učionicu.

• Tijekom odmora učenici su u razredu.

• Djeca ***ne nose zaštitne maske i rukavice***, ali je preporučljivo za učiteljice isto kao i posebna radna odjeća.

• ***Nije preporučljivo da da roditelji ulaze u prostor škole pa se informacije i roditeljski sadtanci i dalje mogu obaviti telefonskim putem ili videopozivom***

**POJAČANE HIGIJENSKE MJERE U SLUČAJU ORGANIZACIJE NASTAVE U ŠKOLI**

**Djecu treba poticati da:**

• ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi

• redovito i pravilno peru ruke prije ulaska u učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo

• kada kašlju i kišu prekriju usta i nos laktom ili papirnatom maramicom koju poslije treba odbaciti u koš za otpad s poklopcem te oprati ruke

• pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.

• ne dijele čaše, šalice, drugo posuđe i pribor za jelo s drugim osobama.

• sami postupaju sa svojom odjećom i obućom, školskim priborom, torbama, knjigama…i ne diraju tuđe.

* Prvi dan nastave u školi će započeti uputama učenicima kako se ponašati, prati ruke, održavati fizički razmak i slično.

